चीन के ये वैज्ञानिक पिछले करीब दस वर्षों से रसीले फल आड़ू पर शोध कर रहे थे, लेकिन दुर्भाग्यवश ये फल चोरी हो गए.चोरी की इस घटना के बाद ज़ेंगजू के फल अनुसंधान केंद्र के वैज्ञानिक स्तब्ध है.बीबीसी संवाददाता विव मार्श के अनुसार वैज्ञानिक दस वर्षों की मेहनत पर पानी फिर जाने को लेकर चिंतित हैं.चीन की मीडिया के अनुसार, सोमवार को अनुसंधान केंद्र के में तीन लोग घुस आए और बैंगों में आड़ू फल भरकर ले गए. ये सभी फल विभिन्न शोधों के बाद उगाए गए थे.वैज्ञानिकों का कहना है कि चोरी की इस घटना के कारण उनका काम कम से कम एक साल के लिए पिछड़ गया.इस शोध से उगाए गए खराब फल की भी कीमत कम से कम पंद्रह हजार डॉलर होती है. फल पर किए जा रहे इस शोध की असली लागत घोषित रकम से कमसे कम 20 गुना ज्यादा है.चीन की मीडिया के अनुसार एक संदिग्ध चोर ने अपने बचाव में कहा है कि उन्हें नहीं पता था कि उन आड़ूओं की कीमत इतनी अधिक थी.चीन की पुलिस अब उन दो अन्य लोगों की तलाश में है जिसमें से एक कथित तौर पर धूपबत्ती बेचने वाला है और दूसरा भविष्य बताने वाला.